на аеронавигационни данни, в аеронавигационни бази данни за сертифицирани приложения/оборудване на въздухоплавателните средства съгласно приложимите изисквания. Доставчикът от тип 2 на DAT гарантира, че изискванията за качеството на данни са съвместими с предвиденото използване на сертифицираното приложение/оборудване на въздухоплавателните средства чрез съответна договореност с притежателя на одобрението за конкретния проект за оборудване или със заявител за одобрение на въпросния проект;
 (2)
 издава декларация за съответствие, че е създал своите аеронавигационни бази данни, спазвайки настоящия регламент и приложимите стандарти в сектора;
 (3)
 оказва съдействие на притежателя на одобрението за проекта за оборудване по отношение на всички дейности за поддържане на летателната годност, които са свързани със създадените аеронавигационни бази данни.
 б)
 С цел пускане в употреба на базите данни, отговорният ръководител назначава удостоверяващ персонал, посочен в точка DAT.TR.100, буква б), и му възлага отговорности по независим начин да удостовери чрез декларация за съответствие, че данните отговарят на изискванията за качество и са спазени съответните процеси. Отговорният ръководител на доставчика на DAT продължава да носи крайната отговорност за декларациите за пускане в употреба на базите данни, подписани от удостоверяващия персонал.
 DAT.OR.110 Система за управление
 В допълнение към точка ATM/ANS.OR.B.005, доставчикът на DAT, както е приложимо за съответния тип предоставяне на DAT, създава и поддържа система за управление, която включва контролни процедури за:
 а)
 издаване, одобряване или промяна на документи;
 б)
 промяна на изискванията за качество на данните;
 в)
 проверка дали входящите данни са били получени в съответствие с приложимите стандарти;
 г)
 своевременно актуализиране на използваните данни;
 д)
 идентификация и възможност за проследяване;
 е)
 процедури за приемане, събиране, превод, подбор, форматиране, разпространение и/или въвеждане на данни в обща база данни или в база данни, съвместима с конкретните приложения/оборудване на въздухоплавателните средства;
 ж)
 техники за проверка и валидиране на данни;
 з)
 идентификация на инструменти, включително управление на конфигурацията и окачествяване на инструменти, ако е необходимо;
 и)
 третиране на грешки/недостатъци;
 к)
 координация с източника(ците) на аеронавигационните данни и/или с доставчик(ци) на DAT, както и с притежателя на одобрението за проекта за оборудване или със заявител за одобрение на въпросния проект, когато предоставя услуги DAT от тип 2;
 л)
 издаване на декларация за съответствие;
 м)
 контролирано разпространение на базите данни сред ползвателите.
 DAT.OR.115 Водене на документация
 В допълнение към ATM/ANS.OR.B.030, доставчикът на DAT включва в своята система за водене на документация елементите, посочени в DAT.OR.110.
 РАЗДЕЛ 2 — СПЕЦИФИЧНИ ИЗИСКВАНИЯ
 DAT.OR.200 Изисквания за докладване
 а)
 Доставчикът на DAT:
 (1)
 докладва на клиента и, когато е приложимо, на притежателя на одобрението за проекта за оборудване всички случаи, когато доставчикът на DAT е пуснал за употреба аеронавигационни бази данни и впоследствие в тях са установени недостатъци и/или грешки, поради което те не отговарят на приложимите изисквания за данните;
 (2)
 докладва на компетентния орган за недостатъци и/или грешки, установени съгласно точка 1, които могат да доведат до небезопасно състояние. Тези доклади се изготвя във форма и по начин, които са приемливи за компетентния орган;
 (3)
 когато сертифицираният доставчик на DAT действа като доставчик за друг доставчик на DAT, той докладва на тази друга организация всички случаи, в които е